CELEX: 62020TN0347
Language: et
Date: 2020-05-29 00:00:00
Title: Kohtuasi T-347/20: 29. mail 2020 esitatud hagi – Sogia Ellas versus komisjon

17.8.2020   
            
            
               ET
            
            
               Euroopa Liidu Teataja
            
            
               C 271/40
            
         
      29. mail 2020 esitatud hagi – Sogia Ellas versus komisjon
      (Kohtuasi T-347/20)
      (2020/C 271/51)
      Kohtumenetluse keel: kreeka
      
         Pooled
      
      
         Hageja: Sogia Ellas AE (Ateena, Kreeka) (esindajad: advokaadid P. Bernitsas, M. Androulakaki, A. Patsalia ja E. Kalogiannis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada tema hagi vastuvõetavaks;
               
            
                  —
               
               
                  tühistada otsus täies ulatuses või hagejat puudutavas osas (1);
               
            
                  —
               
               
                  e teise võimalusena tühistada täies ulatuses või hagejat puudutavas osas otsuse artikkel 2 osas, milles nõutakse vaidlusalused abisummad tagasi; ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et komisjon on riigiabi olemasolu valesti tõlgendanud ja pole esitanud põhjendust: majanduslikku eelist, valikulisust ja konkurentsi moonutamist puudutavad kriteeriumid pole täidetud.
               
            
                  2.
               
               
                  Teine väide, et vaidlustatud meetmed kujutavad endast siseturuga kokkusobivat abi ELTL artikli 107 lõike 2 punkti b tähenduses.
               
            
                  3.
               
               
                  Kolmas väide, et on rikutud hea halduse, eelneva ärakuulamise ja otsuse põhjendamise põhimõtteid ning Euroopa Liidu põhiõiguste harta artiklit 41.
               
            
                  4.
               
               
                  Neljas väide, et on rikutud määruse (EÜ) nr 659/1999 (2) artikli 14 lõiget 1 ja määruse (EL) 2015/1589 (3) artikli 15 lõiget 1 ning otsus on vastu võetud õiguskindluse ja õiguspärase ootuse põhimõtteid rikkudes.
               
            
                  5.
               
               
                  Viies väide, et otsus on vastu võetud proportsionaalsuse põhimõtet rikkudes.
               
            
         (1)  Komisjoni 7. oktoobri 2019. aasta otsus (EL) 2020/394, mis käsitleb meetmeid SA.39119 (2016/C) (ex 2015/NN) (ex 2014/CP), mida Kreeka Vabariik rakendas intressitoetuste ja garantiidena seoses 2007. aasta tulekahjudega (käesolev otsus hõlmab üksnes põllumajandussektorit) (teatavaks tehtud numbri C(2019) 7094 all) (ELT 2020, L 76, lk 4).
      
         (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999, L 83, lk 1; ELT eriväljaanne 08/01, lk 339).
      
         (3)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).